കേരളാ ഹൈക്കോടതി ജസ്റ്റിസ് സി ടി രവികുമാര് ഉള്പ്പെടെ ഒന്പതു പേര് സുപ്രീം കോടതി ജഡ്ജിമാരായി സത്യപ്രതിജ്ഞ ചെയത് സ്ഥാനമേറ്റെടുത്തു... സുപ്രീം കോടതി ഓഡിറ്റോറിയത്തില് നടന്ന ചടങ്ങില് സത്യവാചകം ചൊല്ലികൊടുത്ത് ചീഫ് ജസ്റ്റിസ് എന് വി രമണ കേരളാ ഹൈക്കോടതി ജസ്റ്റിസ് സി ടി രവികുമാര് ഉള്പ്പെടെ ഒന്പതു പേര് സുപ്രീം കോടതി ജഡ്ജിമാരായി സത്യപ്രതിജ്ഞ ചെയത് സ്ഥാനമേറ്റെടുത്തു. ആദ്യമായാണ് ഒന്പതു പേര് ഒരുമിച്ച് സുപ്രീം കോടതി ജഡ്ജിമാരായി സത്യപ്രതിജ്ഞ ചെയത് സ്ഥാനമേറ്റെടുക്കുന്നത്. സുപ്രീം കോടതി ഓഡിറ്റോറിയത്തില് നടന്ന ചടങ്ങില് ചീഫ് ജസ്റ്റിസ് എന് വി രമണ സത്യവാചകം ചൊല്ലികൊടുത്തു. പുതിയ ഒന്പത് ജഡ്ജിമാരില് മൂന്ന് പേര് വനിതകളാണ്. കര്ണാടക ഹൈക്കോടതിയിലെ ചീഫ് ജസ്റ്റിസ് എ എസ് ഓക, ജസ്റ്റിസ് ബി വി നാഗരത്ന, തെലങ്കാന ഹൈക്കോടതി ചീഫ് ജസ്റ്റിസ് ഹിമ കോഹ്ലി, ഗുജറാത്ത് ഹൈക്കോടതി ചീഫ് ജസ്റ്റിസ് വിക്രം നാഥ്, സിക്കിം ചീഫ് ജസ്റ്റിസ് ജെ കെ മഹേശ്വരി, കേരള ഹൈക്കോടതി ജസ്റ്റിസ് സി ടി രവികുമാര്, മദ്രാസ് ഹൈക്കോടതിയിലെ ജസ്റ്റിസ് എം എം സുന്ദ്രേഷ്, ഗുജറാത്ത് ഹൈക്കോടതിയിലെ ജസ്റ്റിസ് ബെലാ എം ത്രിവേദി, മുതിര്ന്ന അഭിഭാഷകന് പി എസ് നരസിംഹ എന്നിവരടങ്ങുന്നതാണ് പുതിയ ഒമ്ബത് ജഡ്ജിമാര്. ഇതില് ജസ്റ്റിസ് ബി വി നാഗരത്ന അടുത്ത മാസം 25ന് സുപ്രീം കോടതി ചീഫ് ജസ്റ്റ്സ് ആയി സ്ഥാനമേറ്റെടുക്കും. സുപ്രീം കോടതിയുടെ ചരിത്രത്തിലെ ആദ്യ വനിതാ ചീഫ് ജസ്റ്റിസ് ആയിരിക്കും ബി വി നാഗരത്ന